สภานิติบัญญัติแห่งชาติ เตรียมพิจารณาร่างพระราชบัญญัติที่คณะกรรมาธิการวิสามัญพิจารณาเสร็จแล้ว ในวาระ 2 และ 3  จำนวน 6 ฉบับ
สภานิติบัญญัติแห่งชาติ เตรียมพิจารณาร่างพระราชบัญญัติที่คณะกรรมาธิการวิสามัญพิจารณาเสร็จแล้ว ในวาระ 2 และ 3 ก่อนประกาศใช้เป็นกฎหมาย จำนวน 6 ฉบับ การประชุมสภานิติบัญญัติแห่งชาติ หรือ สนช. เป็นพิเศษ มีวาระพิจารณาร่างพระราชบัญญัติที่คณะกรรมาธิการวิสามัญพิจารณาเสร็จแล้ว ในวาระ 2 และ 3 จำนวน 6 ฉบับ ได้แก่ ร่างพระราชบัญญัติการพัฒนาการกำกับดูแลและบริหารรัฐวิสาหกิจ พ.ศ. ....  ร่างพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. .... ร่างพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. .... โดยเป็นเรื่องที่เลื่อนมาจากการประชุม สนช. เป็นพิเศษ เมื่อวันศุกร์ที่ 15 กุมภาพันธ์ที่ผ่านมา  ร่างพระราชบัญญัติจราจรทางบก (ฉบับที่ ..) พ.ศ. ....  ร่างพระราชบัญญัติโรงงาน (ฉบับที่ ..) พ.ศ. .... ซึ่งเป็นการปรับปรุงหลักเกณฑ์การควบคุมการประกอบกิจการโรงงาน  และร่างพระราชบัญญัติโรงงาน (ฉบับที่ ..) พ.ศ. .... ปรับปรุงขั้นตอนและระยะเวลาการพิจารณาของผู้อนุญาตและพนักงานเจ้าหน้าที่ตามกฎหมายส่วนร่างพระราชบัญญัติข้าว พ.ศ.... ที่เลื่อน การพิจารณาจากการประชุม วานนี้ 20 กุมภาพันธ์ 2562 ได้บรรจุเข้าสู่การพิจารณาในวันศุกร์ที่ 22 กุมภาพันธ์นี้